Zatrephina

Zatrephina er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.

Utseende 
Nokså små (5-8 millimeter), ovale, blanke skjoldbiller. De minner overflatisk om marihøner og artene er som hos disse ganske variable i fargen, grunnfargen er gul eller rødaktig med et sterkt varierende innslag av svarte tegninger. Dekkvingene framhjørner er ikke framskytende. Det er påtagelig forskjell mellom kjønnene, hannene er kortere og bredere enn hunnene. Hodet er ganske lite, antennene forholdsvis korte. Pronotum er avrundet, danner ikke en kontinuerlig kurve med dekkvingene. Sett fra siden er de nokså flate. Beina er nokså korte.

Levevis 
Artene lever på planter i vindelfamilien inkludert søtpotet.

Utbredelse 
Slekten er vidt utbredt i Sør-Amerika.

Systematisk inndeling 

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien skjoldbiller, Cassidinae
 underfamilien Hispinae, Gyllenhal, 1813  – ikke i Norge, én art i Norden
 stamme Mesomphaliini Hope, 1840
 slekten Zatrephina Spaeth, 1909
 Zatrephina atrorubra (Guérin-Ménéville, 1844)
 Zatrephina lineata (Fabricius, 1787)
 Zatrephina princeps (Boheman, 1854)
 Zatrephina sexlunata (Klug, 1829) - svært variabel i fargen, en rekke fargevarianter har vært beskrevet som egne arter.

Eksterne lenker 
 
 
 Nettside om slekten
 Zatrephina på ITIS

Bladbiller
Biller formelt beskrevet i 1909